APROBACIÓN INICIAL PROXECTO URBANIZACIÓN POLÍGONO VI PEPRI BOUZAS (5269/401)
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Urbanismo e Patrimonio, 16/07/2021)

A Xunta de Goberno Local, en sesión ordinaria do día 17 de xuño de 2021, adoptou o seguinte acordo: «Primeiro.- Prestar aprobación, con carácter inicial, ao «Proxecto de urbanización do Polígono VI do PEPRI de Bouzas», documento técnica inserida no rexistro electrónico desta Xerencia municipal de urbanismo con data do 31.03.2021 (Cod. Sol. W557237-3060), redactada polo enxeñeiro de camiños, canais e portos, D. Julio Roberes de Cominges, con data febreiro de 2021, e asinada pola mesma autoría, con firma dixital válida do 31.03.2021, instrumento urbanístico promovido pola Xunta de compensación do dito ámbito, -na súa cualidade de propietarios privados do dito Polígono delimitado-. Segundo.- Someter o presente proxecto, inicialmente aprobado, a información pública, con toda a documentación integrante do mesmo, polo prazo dun (1) mes mediante anuncio que se publicará no “Boletín Oficial” da Provincia, na páxina web do Concello de Vigo e na sede electrónica municipal, nun dos xornais de maior difusión da provincia-computándose o remate do período dende a publicación do anuncio no Boletín Oficial da Provincia-, a efectos de que durante o amentado prazo poida examinarse o expediente nunha ligazón web creada aos ditos efectos, e no departamento de información do Concello de Vigo, en horario de oficina, previa cita telefónica, ou ben a través da sede electrónica, e formularse as alegacións e suxestións pertinentes, con notificación individualizada ás persoas propietarias de parcelas incluídas no polígono e nos sistemas xerais afectos, así como as empresas operadoras de telefonía, e as prestadoras de servizos- Agualia, Unión Fenosa e Gas Galicia. Terceiro.- Solicitar, consonte á normativa sectorial de aplicación, ao abeiro do disposto no artigo 226.4 do RLSG, o seguinte informe, acordo e/ou autorización sectorial preceptiva,–acordo favorable, ou no seu caso informe ou autorización da Agencia Estatal de Seguridad Aérea, AESA, da Dirección Xeral de Aviación Civil do Ministerio de Fomento, en materia de servidumes aeronáuticas. Cuarto.- Advírteselle á promotora de que, con anterioridade á aprobación definitiva, poderá esixirse documento refundido da documentación aprobada coas modificacións que se puideran introducir por mor das alegacións que sexan estimadas no proceso de información pública e dos informes sectoriais que se emitan, e requirir a entidade promotora para que, se proceda a redactar e achegar a esta XMU, con anterioridade á aprobación definitiva do proxecto de urbanización, un proxecto de estatutos da futura entidade urbanística de conservación, consonte ao determinado no art.324 e concordantes do RLSG, coa advertencia de que, unha vez aprobados polo órgano municipal competente, deberá proceder á constitución da entidade urbanística de conservación con carácter previo á recepción das obras de urbanización.» Aos efectos do disposto no apartado segundo da parte dispositiva deste acordo, a documentación íntegra aprobada inicialmente poderá consultarse na seguinte ligazón: https://hoxe.vigo.org/movemonos/urbanismo_pxom2.php? lang=gal#/ e no departamento de Información de Urbanismo, sito na planta baixa do edificio da Xerencia de Urbanismo (Praza do Rei, s/n – Vigo) previa cita no teléfono 986 810 100 – extensións 1529 e 1531, para a súa consulta e a presentación de cantos documentos ou escritos de alegacións estimen convenientes. O prazo de información pública comezará a contar dende a primeira publicación e rematará pasado 1 mes dende a última publicación. BRY/Er Vigo, na data da sinatura dixital A VICEPRESIDENTA DA XMU (Resolución do 11.07.2019) Asdo. María José Caride Estévez